Letter from Demetrios to Apollonios
Material: papyrus
Place: Alexandria
Categories: Brief (amtlich)
Demetrios an Apollonios
Münze
Prägung
Gold
Anordnung
Ἀπολ[λων]ίωι χαίρειν Δημήτριος. 
καλῶς ἔχει εἰ αὐτός τε ἔρρωσαι καὶ 
τἆλλα σοι κατὰ γνώμην ἐστίν. 
καὶ ἐγὼ δὲ καθάπερ μοι ἔγραψας 
προσέχειν ποιῶ αὐτὸ καὶ δέδεγμαι 
ἐκ χρ μ ε  Ζ  καὶ κατεργασάμενος 
ἀπέδωκα. ἐδεξάμεθα δʼ ἂν καὶ 
πολλαπλάσιον, ἀλλὰ καθά σοι καὶ 
πρότερον ἔγραψα ὅτι οἵ τε ξένοι 
οἱ εἰσπλέοντες καὶ οἱ ἔμποροι καὶ οἱ 
ἐγδοχεῖς καὶ ἄλλοι φέρουσιν τό τε 
ἐπιχώριο[ν] νόμισμα τὸ ἀκριβὲς καὶ 
τὰ τρίχρυσα, ἵνα καινὸν αὐτοῖς γέ
νηται, κατὰ τὸ πρόσταγμα ὃ κε
λεύει ἡμᾶς λαμβάνειν καὶ κ[ατερ]
γάζεσ[θα]ι,  με οὐκ ἐ
ῶντος δέχεσθαι, οὐκ ἔχον[τ]ες ἐ[πὶ] 
τίνα τὴν ἀναφορὰν ποιησώ[με]θα 
περὶ τούτων, ἀναγκαζ[όμεθ]ά τ[ε] 
 μὴ δέχεσθαι, οἱ δὲ ἄν
θ[ρω]ποι ἀγανακτοῦσιν οὔ[τε] ἐπ[ὶ] 
τραπεζῶν οὔτε εἰς τὰ τ[ά]λ[αν]
τα ἡμῶν δεχομ[ένω]ν οὔτε δυνά
μενοι εἰς τὴν χώραν ἀποστέλλειν 
ἐπὶ τὰ φορτία, ἀλλὰ ἀργὸν φάσκουσιν 
ἔχειν τὸ χρυσίον καὶ βλάπτεσθαι οὐ-
κ ὀλίγα ἔξοθεν μεταπεπεμμένοι 
 καὶ οὐδʼ ἄλλοις ἔχοντες ἐλάσσονος τιμῆς διαθέσθαι εὐχερῶς. 
καὶ οἱ κατὰ πόλιν δὲ πάντες τῶι ἀπο
τετριμμένωι χρυσίωι δυσχερῶς χρῶνται. 
οὐδεὶς γὰρ τούτων ἔχει οὗ τὴν ἀναφο
ρὰν ποιησάμενος καὶ προσθείς τι κο
μιεῖται ἢ καλὸν χρυσίον ἢ ἀργύριον 
ἀντʼ αὐτοῦ. νῦν μὲν γὰρ τούτων τοι
ούτων ὄντων ὁρῶ καὶ τὰς τοῦ βασι
λέως προσόδους βλαπτομένας οὐ
κ ὀλίγα. γέγραφα οὖν σοι ταῦτα ἵ
να εἰδῆις καὶ ἐάν σοι φαίνηται  τῶι 
βασιλεῖ γράψηις περὶ τούτων καὶ  ἐμοὶ 
ἐπὶ τίνα τὴν ἀναφορὰν περὶ τούτων 
ποιῶμαι. συμφέρειν γὰρ ὑπολαμβάνω 
ἐὰ[ν] καὶ ἐκ τῆς ἔξοθεν χώρας χρυσίον 
ὅτι πλεῖστον εἰσάγηται καὶ τὸ νό
μισμα τ[ὸ] τ[ο]ῦ [β]ασιλέως καλὸν καὶ 
καινὸν ἦι διὰ παντός, ἀνηλώματ[ος] 
μηθενὸς γινομένου αὐτῶι. περὶ μὲν 
γάρ τινων ὡς ἡμῖν χρῶνται οὐ καλῶς 
εἶχεν γράφειν, ἀλλʼ ὡς ἂν παραγένηι ἀ
κούσει[ς ]<gap/> γρά
ψον μοι περὶ τούτων ἵνα οὕτω ποιῶ. 
ἔρρωσο. 
 κη, Γορπιαίου ιε.
Δημητρίου.  Ἀπολλωνίωι.